text: Usædvanligt færdselsuheld ved Skærbæk på vestkysten i dag
  18 januar 2010 kl. 13.23
  En brandbil stod på tværs - det reddede sandsynligvis liv.
  Tre personbiler kørte galt i morgenens glatte føre, og politi og brandvæsen var hurtigt på stedet. 
  Brandvæsenet skulle frigøre fastklemte og havde parkeret brandbilen foran uheldsstedet. 
  Det overså føreren af en foder-lastbil, der kørte frontalt ind i brandbilen.
  Den blev skubbet ind i en holdende personbil. Foderbilen væltede og spærrede for al trafik i flere timer. 
  Det var ifølge politiets vagtchef held i uheld, at brandbilen stod som den gjorde. 
  Ellers var foderbilen kørt tværs gennem uheldsstedet.
  